**KOMENTE DHE REKOMANDIME**

**MBI RAPORTIN E MONITORIMIT PËR 8 MUJORIN E VITIT 2024 PËR MINISTRINË E ARSIMIT DHE SPORTIT**

1. **Vlerësim i përgjithshëm i qëllimeve dhe objektivave të politikës si dhe performanca e produkteve kryesore**

Ministria e Arsimit, Sportit dhe Rinisë në përputhje me drejtimet kryesore të politikës së përgjithshme shtetërore dhe me programin e Këshillit të Ministrave, me fondet buxhetore të miratuara për vitin 2024, ka hartuar, programuar dhe zhvilluar politikat kombëtare arsimore, në përputhje me programin e qeverisë së Republikës së Shqipërisë. Detajimi i buxhetit për vitin 2024 është mbështetur në programin buxhetor afatmesëm, si dhe në prioritet e përcaktuara në programin e qeverisë.

 Programet për të cilat kjo ministri administron fondet për vitin 2024, janë:

* 1. Programi “Planifikim, Menaxhim dhe Administrim”
	2. Programi “Arsimi Bazë”
	3. Programi “Arsimi i Mesëm i Përgjithshëm”
	4. Programi “Arsimi Lartë”
	5. Programi “Fonde për shkencën”
	6. Programi “Zhvillimi i Sportit”

Ministria e Arsimit dhe Sportit në raportin e monitorimit për 8 mujorin e vitit 2024 ka raportuar për realizimin e produkteve dhe treguesve të performancës nga përdorimi i fondeve të planifikuara për periudhën raportuese për programet sa më poshtë:

Programi **“Arsimi Bazë”**, qëllimi i këtij programi është *“Arsimi cilësor dhe gjithëpërfshirës me synim plotësimin e standardeve europiane”.* Përgjatë 8 mujorit të vitit 2024, për arritjen e qëllimit kanë kontribuar produktet, performanca e të cilave është realizuar, si më poshtë:

* *Rreth 228,000 nxënës kanë ndjekur arsimin 9-vjeçar me një kosto faktike 16.3 miliard lekë.*
* *U ofrua shërbimi i transportit me fonde të buxhetit, për të mbuluar shpenzimet për transportin e rreth 44,400 nxënës që kanë vendbanimi mbi 2 km nga shkolla dhe mësues që punojnë mbi 5km nga vendbanimi/qendra e përhershme e punës në shkollë me një kosto rreth 744 milionë lekë.*
* *Rreth 4000 fëmijë nga kategori sociale në nevojë që përfitojnë shërbim arsimor cilësor dhe bursa ushqimore financiare, me një kosto prej 180 milionë lekë për 8M e vitit 2024.*
* *Rreth 160 nxënës me aftesi te veçanta (AK) që përfitojnë shërbim arsimor ne Qendrat Burimore, me një kosto prej 73 milionë lekë për 8M e vitit 2024.*

Programi **“Arsimi Mesëm i Përgjithshëm”**,qëllimi i këtijprogrami është “*Zhvillimi i politikave që synojnë krijimin e mundësisë për çdo nxënës që përfundon arsimin bazë të regjistrohet në arsimin e mesëm të lartë, përmirësimi i cilësisë së këtij shërbimi arsimor përmes zgjerimit të kapaciteteve infrastrukturore e rritjes së standardeve mjedisore të institucioneve arsimore*”. Për arritjen e qëllimit kanë kontribuar objektivat të cilit janë:

* Sigurimi i kushteve dhe garantimi i aksesit për çdo nxënës të arsimit bazë për të ndjekur arsimin e mesëm, të lartë.
* Reformimi i sistemit arsimor përmes rritjes së kapaciteteve të stafeve mësimore, konsolidimit të kurrikulës së re të klasës 10-11-12, si dhe zbatimit me sukses të saj.
* Realizimi i Maturës Shtetërore dhe portali "Mësues për Shqipërinë" 2021-2023.

Këto objektiva janë realizuar nëpërmjet produkteve, performanca e të cilave për 8 mujorin e vitit 2024, është realizuar, si më poshtë:

* *Rreth 64,000 nxënës kanë ndjekur arsimin e mesëm të përgjithshëm me një kosto rreth 4.7 miliard lekë.*
* *Ofrimi i shërbimit të transportit me fonde të buxhetit, për të mbuluar shpenzimet për transportin e rreth 5,300 mësues të AML për vitin shkollor 2023-2024, shoqëruar me një kosto prej 56 milionë lekë.*
* *Kanë përfituar tekste mësimore falas 16,000 nxënës të grupeve sociale në nevojë, për vitin shkollor 2023-2024.*

Programi **“Arsimi i Lartë”**, qëllimi i këtij programi është “*Sigurimi i cilësisë në AL sipas kritereve e standardeve ndërkombëtare të HEAL-it, akreditimit në masën 100% të programeve të studimit të ofruara në arsimin e lartë, garantimi i aksesit në bazë të meritës si dhe rritja e dimensionit social në AL duke mbështetur me bursë financiare individët që duan të ndjekin studimet në arsimin e lartë nga kategoritë sociale në nevojë në masën 25% të studentëve të ciklit të parë dhe të dytë dhe arritja e standardeve të OECD-së përtej vitit 2025, duke synuar që fondet për arsimin e lartë të arrihen në 2% të GDP-së, brenda vitit 2025*”. Për arritjen e qëllimit kanë kontribuar objektivat të cilit janë:

* Rritja e cilësisë së mësimdhënies nëpërmjet kualifikimit shkencor të stafit akademik me 5% deri 10% në vit, rritjes së numrit të stafit akademik me kohë të plotë duke synuar uljen se raportit pedagog/student në 1/20..
* Garantimi i aksesit në bazë të meritës si dhe rritja e dimensionit social në AL duke mbështetur me bursë financiare individët që duan të ndjekin studimet në arsimin e lartë nga kategoritë sociale në nevojë në masën 16% deri 18% në vit të studentëve të ciklit të parë dhe të dytë dhe në përputhje me parimet e barazisë gjinore
* Akreditimi i programeve të studimit konform kërkesave ligjore.
* Përmirësimi i standardeve, infrastrukturës akademike duke rritur raportin sipërfaqe/student vende në kërkimore në laboratore dhe në biblioteka.

Këto objektiva janë realizuar nëpërmjet produkteve, performanca e të cilave për 8 mujorin e vitit 2024, është realizuar, si më poshtë:

* *Kanë ndjekur ciklin e parë të studimeve 73,000 studentë, me një kosto vjetore prej 6.8 miliard lekë.*
* *Kanë përfituar bursa dhe mbështetje financiare për akomodim në shtëpitë e studentëve rreth 18,000 studentë, shoqëruar me një kosto për 8M e vitit 2024, prej 990 milionë lekë.*
1. “**Karakteristika kryesore të performancës së shpenzimeve**”

Në fund të 8 mujorit të vitit 2024, situata në lidhje me realizimin e shpenzimeve të buxhetit, krahasuar me planin e vitit 2024, sipas të dhënave të gjeneruara nga SIFQ, paraqitet si më poshtë:

|  |  |
| --- | --- |
| **Emërtimi** | **% e realizimit të shpenzimeve**  **kundrejt planit 2024** |
| Planifikimi, Menaxhimi dhe Administrimi (01110) | 45.72% |
| Arsimi Baze (përfshire parashkollorin) (09120) | 58.86% |
| Arsimi i Mesëm (i përgjithshëm) (09230) | 53.78% |
| Arsimi Universitar (09450) | 56.43% |
| Fonde për Shkencën (09770) | 43.01% |
| Zhvillimi i Sportit (08140) | 40.64% |
|  **Totali** | **56.49%** |

Siç shikohet nga të dhënat e tabelës së mësipërme plani i shpenzimeve të buxhetit në total për këtë ministri, për 8 mujorin e vitit 2024, është realizuar në rreth 56% të planit vjetor. Duke e parë këtë realizim sipas programeve, vërejmë se përqindja e realizimit të shpenzimeve varion në nivele të ndryshme, ku me realizim më të ulët paraqiten programet “Fonde për Shkencën” dhe “Zhvillimi i Sportit”.

Sipas zërave përbërës të shpenzimeve, sipas të dhënave të gjeneruara nga SIFQ dhe AFMIS situata, në fund të 8 mujorit të vitit 2024, paraqitet e tillë:

|  |  |  |
| --- | --- | --- |
| **Emërtimi** | **Shpenzime korente** | **Shpenzime kapitale**  |
| 1.Planifikim Menaxhim Administrim | 56.62% | 0.00% |
| 2. Arsimi Bazë | 60.01% | 37.05% |
| 3. Arsimi i Mesëm i Përgjithshëm | 59.39% | 20.85% |
| 4. Arsimi i Universitar | 57.75% | 44.39% |
| 5. Fonde për Shkencën | 58.47% | 27.48% |
| 6. Zhvillimi i Sportit | 62.89% | 3.15% |
|  **Totali** | **59.27%** | **30.69%** |

Pra siç shikohet nga tabela e mësipërme, shpenzimet korente, në total për ministrinë, janë realizuar në rreth 59% të planit vjetor me ndryshime, pra në linjë me mesataren e periudhës. Ndërkohë për programet “Fonde për Shencën” dhe “Planifikim Menaxhim Administrim” vihet re një realizim i ulët i shpenzimeve bazuar në planin vjetor të akorduar për këto programe. Shpenzimet për investime, për gjatë 8 mujorit të vitit 2024 në total kanë një realizim prej 31%, dhe priten të realizohen deri në fund të vitit.

1. **Struktura e shpenzimeve për çdo program sipas buxhetit fillestar 2024, planit të buxhetit me ndryshime, si dhe realizimit të 8M të vitit 2024, paraqitet si më poshtë:**

|  |  |  |  |
| --- | --- | --- | --- |
|  | **Buxhetit fillest. 2024** | **Buxheti ndryshuar 2024** | **Fakti 8M 2024** |
| 1.Planifikim Menaxhim Administrim | 3% | 2% | 2% |
| 2. Arsimi Bazë | 52% | 52% | 54% |
| 3. Arsimi i Mesëm i Përgjithshëm | 17% | 16% | 15% |
| 4. Arsimi i Universitar | 25% | 26% | 26% |
| 5. Fonde për Shkencën | 3% | 3% | 2% |
|  6. Zhvillimi i Sportit | 1% | 1% | 1% |
| **Totali i Ministrisë** | **100%** | **100%** | **100%** |

Vërejmë që në strukturën e programeve gjatë 8 mujorit të vitit 2024 ka pasur ndryshime të vogla në krahasim me planin e miratuar me ligjin e buxhetit. Duke parë strukturën e realizimit të shpenzimeve në fakt për periudhën, vërejmë që pjesën më të madhe të shpenzimeve faktike të kësaj ministrie e zënë shpenzimet e realizuara në programin “Arsimi Bazë” me rreth 54 % të totalit të shpenzimeve, me rreth 26 % të totalit të shpenzimeve në programin “Arsimi Universitar” si dhe në programin “Arsimi i Mesëm i Përgjithshëm” me 15 % të totalit të shpenzimeve.

**IV. Informacion mbi volumin dhe madhësinë e ndryshimit të buxhetit.**

Për programet e kësaj ministrie situata në lidhje me ndryshimet e ndodhura përgjatë 8 mujorit të vitit 2024, përfshirë këtu buxhetin fillestar dhe buxhetin me ndryshimet e ndodhura gjatë kësaj periudhe, situata paraqitet në tabelën e mëposhtme:

 ***Në mijë lekë***

|  |  |  |  |
| --- | --- | --- | --- |
| **Programet** | **Buxheti fillestar**  | **Buxheti me ndryshime** | **Diferenca** |
|  | **(1)** | **(2)** | **(3=2-1)** |
| 1.Planifikim Menaxhim Administrim | 1,283,200 | 1,324,214 | 41,014 |
| 2. Arsimi Bazë | 27,010,397 | 30,595,268 | 3,584,871 |
| 3. Arsimi i Mesëm i Përgjithshëm | 8,737,000 | 9,359,840 | 622,840 |
| 4. Arsimi i Universitar | 13,030,000 | 15,019,688 | 1,989,688 |
| 5. Fonde për Shkencën | 1,586,400 | 1,704,364 | 117,964 |
| 6. Zhvillimi i Sportit | 576,100 | 590,900 | 14,800 |
|  **TOTALI I MINISTRISË** | **52,223,097** | **58,594,274** | **6,371,177** |

Pra siç shikohet nga tabela në krahasim me ligjin fillestar, plani i buxhetit për vitin 2024 ka ndryshime. Ndryshimet përfaqësojnë ndryshimet e planit të buxhetit nga fondet e akorduara si fonde shtesë nga fondi i veçantë, fondet e trashëguara për programin Arsimin Universitar, akordimi i grantit me qëllim mbështetjen financiare të studentëve të shkëlqyer të cilët ndjekin programet e studimit që përbëjnë prioritet kombëtar për vitin 2024, në zbatim të VKM 425, datë 26.6.2024, të VKM nr. 421, datë 26.6.2024, VKM nr. 422, datë 26.6.2024, VKM nr. 536, datë 12.8.2024 si dhe akordimit të fondit për kryerjen e pagesave pas ndërprerjes së funksionit të fundit.

1. **Komente dhe rekomandime**
* Përmbajtja e raportit të monitorimit është dërguar në përputhje me afatet kohore të përcaktuara në Udhëzimin nr. 14, datë 30.05.2023 “Për procedurat standarde të monitorimit të buxhetit në njësitë e Qeverisjes Qendrore”.
* Lidhur me përmbajtjen e raportit të monitorimit, konstatojmë se:
	+ Relacioni shoqërues nuk ka informacion mbi realizimin faktik të treguesve te përformancës dhe produkteve.
	+ Në relacionin shoqërues mungon një analizë e detajuar e treguesve të monitorimit dhe zërave të shpenzimeve për të argumetuar apo shpjeguar arsyet e devijimeve nga plani, por vetëm një relacion konstatues.
	+ Nuk është analizuar performanca e treguesve kyç të performancës me bazë gjinore në nivel produkti për programet buxhetore që adresojnë çështje të barazisë gjinore.
* Theksojme se Anekset si dhe relacioni shpjegues i Raportit të Monitorimit për 8M e vitit 2024, nuk janë të sigluara nga Drejtuesit e EMP apo Sekretari i Përgjithshëm.
* Lidhur me përdorimin e informacionit të siguruar nga sistemi AFMIS vihet re se:
	+ Nga ana juaj, për programet “Arsimi i Mesëm i Përgjithshëm”, “Arsimi Universitar” dhe “Fonde për Shkencën” nuk janë plotësuar vlerat faktike për sasitë e produkteve në modulin BPPM, raporti nr. 16, për 8M e vitin 2024.
* Lidhur me përmirësimin e cilësisë së përmbajtjes së raportit të monitorimit për treguesit e performancës në nivel qëllimi dhe objektivi të shfaqura në aneksin 4 “*Raporti i realizimit të treguesve të performancës së programit*”, rekomandojmë përcaktimin e njësisë matëse në kolonën përkatëse si dhe plotësimin e kolonave për sasinë e planifikuar.
1. **Publikimi**

Disa prej anekseve të raportit të Monitorimit për 8 mujorin e vitit 2024, janë publikuar në faqen zyrtare të Ministrisë së Arsimit, Sportit dhe Rinisë.

Linku:

 <https://arsimi.gov.al/buxheti-dhe-financat/>